kardosdrur/scandi-wiki huggingface dataset:
Pau Torres

Pau Francisco Torres (født 16. januar 1997) er en spansk professionel fodboldspiller, som spiller for Premier League-klubben Aston Villa og Spaniens landshold.

Klubkarriere

Villarreal 
Torres kom igennem Villarreals ungdomsakademi, og begyndte at spille for reserveholdet i 2016. Han gjorde sin førsteholddebut den 20. december 2016 i en Copa del Rey-kamp. Han spillede dog hovedsageligt stadig for reserveholdet.

Leje til Málaga 
Torres blev i august 2018 udlånt til Málaga.

Gennembrud 
Efter at have imponeret hos Málaga, fik Torres sit gennembrud hos Villarreal i 2019-20 sæsonen, hvor han sammen med Iago Aspas var de eneste markspillere i hele ligaen til at spille hvert eneste minut af sæsonen. Han var med til at Villarreal vandt Europa League i 2021.

Aston Villa 
Torres skiftede i juli 2023 til Aston Villa, hvor han blev genforenet med sin tidligere træner Unai Emery.

Landsholdskarriere

Ungdomslandshold 
Torres har repræsenteret Spanien på U/21-niveau.

Olympiske landshold 
Torres var del af Spaniens trup, som vandt sølv ved OL 2020.

Seniorlandshold 
Torres debuterede for Spaniens landshold den 15. november 2019. Han var del af Spaniens trup til EM 2020 og til VM 2022.

Titler 
Villarreal
 UEFA Europa League: 1 (2020-21)

Spanien U/23

 Sommer-OL Sølvmedalje: 1 (2020)

Individuelle

 UEFA Europa League Sæsonens hold: 1 (2020-21)

Referencer

Eksterne henvisninger 

Forsvarsspillere (fodbold)
Fodboldspillere fra Spanien
Fodboldlandsholdsspillere fra Spanien
Fodboldspillere fra Villarreal CF
Fodboldspillere fra Málaga CF
Fodboldspillere fra Aston Villa F.C.
Deltagere ved verdensmesterskabet i fodbold 2022
Deltagere ved det europæiske mesterskab i fodbold 2020
Fodboldspillere ved sommer-OL 2020
Olympiske medaljevindere i fodbold
Olympiske sølvmedaljevindere fra Spanien
Gerard Moreno

Gerard Moreno Balagueró (født d. 7. april 1992) er en spansk professionel fodboldspiller, som spiller for La Liga-klubben Villarreal og Spaniens landshold.

Klubkarriere

Villarreal 
Moreno begyndte sin karriere hos Villarreal, hvor han i begyndelsen hovedsageligt spillede for reserveholdet og tredjeholdet. Han fik sin debut for førsteholdet den 2. december 2012.

Leje til Mallorca 
Moreno blev i juli 2013 udlånt til Mallorca.

La Liga debut 
Efter at have vendt tilbage fra lejeaftalen gjorde Moreno sin debut i La Liga den 14. september 2014.

Espanyol 
Moreno skiftede i august 2015 til Espanyol efter at den catalanske klub havde købt 50% af hans rettigheder.

Villarreal retur 
Moreno vendte tilbage til Villarreal i juli 2018, da klubben købte de 50% af hans rettigheder de havde solgt til Espanyol tilbage.

Moreno blev med det samme en fast mand i truppen, og vandt i både 2019-20 og 2020-21 sæsonen Zarra trofæet, som er givet til den spiller som scorede flest mål i La Liga den sæson.

Moreno var med til at Villarreal vandt Europa League i 2021. Moreno var både delt-topscorer og assister i Europa League i sæsonen, og blev kåret til tuneringens spiller.

Landholdskarriere 
Moreno debuterede for Spaniens landshold den 15. oktober 2019.

Moreno var del af Spaniens trup til EM 2020.

Han har også spillet 3 kampe for Cataloniens landshold, som ikke er medlem af hverken FIFA eller UEFA.

Titler 
Villarreal
 UEFA Europa League: 1 (2020–21)

Individual

 Zarra trofæet: 2 (2019–20, 2020–21)
 UEFA Europa League topscorer: 1 (2020–21)
 UEFA Europa League Squad of the Season: 1 (2020–21)
 UEFA Europa League Player of the Season: 1 (2020–21)
 UEFA Europa League top assister: 1 (2020–21)

Kilder

Eksterne henvisninger 

Fodboldspillere fra Spanien
Fodboldspillere fra Catalonien
Fodboldlandsholdsspillere fra Spanien
Fodboldspillere fra Villarreal CF
Fodboldspillere fra RCD Mallorca
Fodboldspillere fra RCD Espanyol
Deltagere ved det europæiske mesterskab i fodbold 2020
Dog whistle (politik)

Inden for politik er et dog whistle (oversat til dansk: "hundefløjte") brugen af et kodet eller suggestivt sprog i politiske budskaber for at opnå støtte fra en bestemt gruppe uden at provokere modstandere. Konceptet er opkaldt efter ultralydshundefløjter, der bruges af hyrder, og som er hørbare for hunde, men ikke mennesker.

Dog whistle bruger sprog, der forekommer normalt for et flertal af folk, men kommunikerer et kodet budskab til specifikke målgrupper. De bruges dermed generelt til at formidle budskaber om emner, der sandsynligvis vil fremprovokere kontroverser, uden at tiltrække negativ opmærksomhed. Et eksempel kan være brugen af udtrykket "familieværdier" (engelsk: "family values") i USA for at signalere til kristne, at en kandidat ville støtte politikker, der fremmer kristne værdier uden at fremmedgøre ikke-kristne tilhængere. En andet eksempel kan være brugen af udtrykket "internationale bankfolk" for at signalere til racister, at en kandidat er antisemitisk uden at fremmedgøre ikke-racistiske tilhængere.

Flere har påpeget, at det er svært at afgøre, om påståede dog whistles faktisk er ment som dog whistles. Således går denne kritik på, at begrebet dog whistle tillader, at udefrakommende kan overanalysere politisk tale og påstå, at nogen siger noget, som ikke er forendeligt med det faktiske bogstavelige indhold af det taleren siger. Omvendt argumenterer andre for, at netop dette medvirker til at give afsenderen dét, som betegnes, "plausibel benægtelse", der er en af nøgleegenskaberne ved dog whistle og har været medvirkende til dets udbredelse.

Referencer 

Retoriske begreber
PAN Parks

PAN Parks Foundation var en ikke-statlig organisation, der havde til formål at beskytte Europas vildmarker. Navnet „PAN“ er en forkortelse af  Protected Area Network. Fondet indgav konkurs i maj 2014 i Holland, men blev nægtet status af retten og er i øjeblikket i likvidation.

Detaljer 
PAN Parks Foundation blev grundlagt i 1998 af WWF Verdensnaturfonden og det hollandske rejseselskab Molecaten, med det formål at skabe nationalparker i Europa efter modellen fra Yellowstone og Yosemite Nationalparkerne i Nordamerika. Organisationen har til formål at skabe et netværk af europæiske vildmarksområder, hvor vildmark og turistfaciliteter af høj kvalitet er afbalanceret med miljøbeskyttelse og bæredygtig lokal udvikling. Det forsøger man at opnå gennem en proces med revision og verifikation, der gør det muligt at certificere parker ejet af partnere, som opfylder særlige standarder, kombineret med politisk lobbyisme på både lokalt og europæisk plan.

Liste over PAN-certificerede parker 

 Centralbalkan Nationalpark, Bulgarien
 Fulufjället Nationalpark, Sverige
 Majella Nationalpark, Italien
 Oulanka Nationalpark, Finland
 Paanajärvi Nationalpark, Rusland
 Retezat Nationalpark, Rumænien
 Rila Nationalpark, Bulgarien
 Borjomi-Kharagauli Nationalpark, Georgien
 Southwestern Archipelago National Park, Finland
 Peneda-Gerês Nationalpark, Portugal
 Soomaa Nationalpark, Estland
 Dzūkija Nationalpark, Litauen
 Kürebjergene Nationalpark, Tyrkiet

Kilder og henvisninger 

Nationalparker i Europa
Internationale organisationer
Christoph Hafer

Christoph Hafer (født 14. april 1992) er en tysk bobslædefører.

Han repræsenterede Tyskland under vinter-OL 2022 i Beijing, hvor han tog bronze i toer-bob.

Referencer

Eksterne henvisninger 

Bobslædeførere fra Tyskland
Deltagere for Tyskland ved vinter-OL 2022
Medaljevindere ved vinter-OL 2022
Olympiske bronzemedaljevindere fra Tyskland
Matthias Sommer

Matthias Sommer (født 3. december 1991) er en tysk bobslædefører.

Han repræsenterede Tyskland under vinter-OL 2022 i Beijing, hvor han tog bronze i toer-bob.

Referencer

Eksterne henvisninger 

Bobslædeførere fra Tyskland
Deltagere for Tyskland ved vinter-OL 2022
Medaljevindere ved vinter-OL 2022
Olympiske bronzemedaljevindere fra Tyskland
Kasketmager

En kasketmager en person, der laver håndsyede kasketter. Det kan være i enkelte eksemplarer eller i mindre serier. De syr også kasketter på bestilling og efter mål.

Arbejdet 
En kasketmager syr som oftest i uld, skind, bomuld og hør. 

Det er et gammelt håndværk, der kan føres over hundrede år tilbage. Kaskettens elementer klippes ud efter mønster, hvorefter de sys sammen for at danne en hovedbeklædning med skygge.

Se også 
 Hattemager
 Modist

Referencer 

Stillingsbetegnelser
Hovedbeklædning
Sjepetivka

Shepetivka (}; , ) er en by beliggende ved Huska-floden i Khmelnytskyj oblast (provins) i det vestlige Ukraine. Shepetivka er administrationsby i Shepetivka rajon (distrikt). Den er vært for administrationen af Shepetivka hromada, en af Ukraines hromadaer.
Byen har en befolkning på omkring 40.802 (2021).

Shepetivka er et vigtigt jernbaneknudepunkt med fem krydsende transitruter. Det ligger 100 km fra Khmelnytskyj, oblastens hovedstad.

Byen ligger i nærheden af den historiske by Izyaslav, centrum for det rutenske Zasławski-fyrstedømme.

Galleri

Kilder

Eksterne henvisninger

Byer i Khmelnytskyj oblast
Baseballkasket

En baseballkasket er en blød hat med en afrundet krone og en stiv skygge, der rager frem foran.

Forsiden af hatten viser typisk et design eller et logo − historisk set normalt et sportshold, nemlig et baseballhold, eller navne på relevante virksomheder, når det bruges som en kommerciel markedsføringsteknik.

Hatten kan være tilpasset bærerens hoved, eller bagsiden kan have elastik, velcro, lynlås eller et spænde så den hurtigt kan justeres, så den passer til forskellige hoveder. Baseballhatten er en del af den traditionelle baseballuniform, som spillere bærer, med skyggen pegende fremad for at beskytte øjnene mod solen.

Eksterne henvisninger 

 "Happy 50th Baseball caps" – BBC News 
 Caps Wissen. Geschichte der Cap fra Stormbreaker.de  Med et afsnit om opbygning: 'Aufbau einer Baseballkappe'

Hovedbeklædning
Kasket
Netisjyn

Netishyn (, , ) er en by i Shepetivka rajon i Khmelnytskyj oblast (provins), i den vestlige del af Ukraine. Den ligger ved floden Horyn. Netishyn er vært for administrationen af Netishyn hromada, en af hromadaerne i Ukraine.

Netishyn er hjemsted for Khmelnytskyj atomkraftværk.

Indtil 18. juli 2020 var Netishyn regnet som en by af regional betydning  og hørte ikke til rajon. I juli 2020 blev byen Netishyn som led i Ukraines administrative reform, der reducerede antallet af rajoner i Khmelnytskyi Oblast til tre, lagt sammen med Shepetivka Rajon.

Byen har en befolkning på omkring 36.661 (2021).

Galleri

Kilder

Eksterne henvisninger

Byer i Khmelnytskyj oblast
Priser og nomineringer modtaget af Sidse Babett Knudsen

Liste over priser og nomineringer modtaget af skuespiller Sidse Babett Knudsen.

Priser

BAFTA Awards, Storbritannien

Bodil-prisen

César Awards, Frankrig

Robert-prisen

International Emmy Awards

International Online Cinema Awards (INOCA)

Jussi Awards

Lumiere Awards, Frankrig

Monte-Carlo TV Festival

Rose d'Or

Rouen Nordic Film Festival

Screen Actors Guild Awards

Torino Film Festival

Zulu Awards

Noter 

Knudsen, Sidse Babett
Orri Óskarsson

Orri Steinn Óskarsson (født 29. august 2004) er en islandsk fodboldspiller (angriber), der spiller for den danske fodboldklub F.C. København. Orri Óskarsson har tillige spillet en række kampe på de islandske ungdomslandshold.

Klubkarriere

ÍF Grótta 
Óskarsson begyndte sin karriere i islandske ÍF Grótta. Da han var 13 år og 354 dage, fik han den 18. august 2018 seniordebut for ÍF Grótta  i en kamp, hvor han blev skiftet ind og scorede to mål i en 5-0 sejr over Höttur.. Han spillede i sin første sæson for ÍF Grótta tre kampe og scorede tre mål i en sæson, hvor holdet rykkede op i den næstbedste islandske række under ledelse af træneren Óskar Hrafn Þorvaldsson, der også er Orri Óskarssons far. Sæsonen efter opnåede Óskarsson 12 kampe og ét mål for holdet, der atter rykkede op, nu til den øverste islandske række.

F.C. København 
Han skiftede den 3. september 2020 til F.C København, hvor han begyndte på klubbens U-17 hold. Allerede i vinterpausen 20/21 blev Óskarsson rykket op på U-19 holdet, men spillede dog fortsat kampe for U-17 holdet også. Han blev med FCK's U/19-hold danmarksmester i 21/22-sæsonen, hvor han med 29 mål blev topscorer i U/19-ligaen.

I januar 2022 fik Óskarsson uofficiel debut for FCK's førstehold i en træningskamp mod Hvidovre IF, hvor han scorede til 1-0 i kampen. I sæsonopstarten opnåede han fem træningskampe for førsteholdet. Han fik officiel debut for førsteholdet i sæsonens sidste superligakamp den 22. maj 2022, da han blev indskiftet i det 73. minut i en kamp mod AaB. Han blev officielt en del af førsteholdstruppen i sommeren 2022 og opnåede i efteråret 2022 enkelte kampe for FCK, herunder indskiftninger i Champions League-kampene mod Sevilla og Dortmund. Han opnåede dog begrænset spilletid, hvorfor der i januar 2023 blev indgået en lejeaftale med SønderjyskE for tiden frem til sommeren 2023.

Óskarsson opnåede 12 kampe og 4 mål for SønderjyskE i foråret 2023, inden lejeaftalen ophørte, hvorefter han vendte retur til F.C. København.

Efter returen til F.C. Købehavn markerede Óskarsson sig ved den 2. august 2023 i en kvalifikationskamp til Champions League mod islandske Breiðablik, hvor han opnåede en assist og scorede hattrick.

Landsholdskarriere 
Han fik debut på Islands U/15 i en alder af 13 år og knap to måneder. Han har spillet på de islandske U/16, U/17 og U/19-landshold. I en alder af 17 år og 2 måneder fik han debut på Islands U/21-landshold.

Referencer

Eksterne henvisninger 

Fodboldspillere fra Island
Fodboldspillere fra FC København
This Boy

"This Boy" er B-siden på det engelske rockband The Beatles' femte single "I Want to Hold Your Hand/This Boy", der blev udgivet i Storbritannien den 29. november 1963. Da singlen havde over en million forhåndsbestillinger i Storbritannien, røg den omgående til tops på hitlisterne. Efter en uge havde den overtaget førstepladsen fra the Beatles' forrige single She Loves You/I'll Get You, der røg ned på en andenplads.

Komposition og baggrund 

"This Boy" blev skrevet af John Lennon og Paul McCartney i fællesskab på et hotelværelse et eller andet sted. Man kender hverken datoen eller stedet. Det var inspireret af Motown-stjernen Smokey Robinson. John Lennon har udtalt:

Paul McCartney har sagt:

Sangen er skrevet i D-dur og står i 6/8 takt. Den kredser om en 1950'er-stil: I-vi-ii-V doo-wop-sekvens, før den flyttes til det harmonisk komplekse kontraststykke (middle-eight) (G-F#7-Bm-D7-G-E7-A-A7) og tilbage igen til det sidste vers og fade-out. Kontraststykket var oprindelig tænkt til at skulle være en guitarsolo, men under indspilningsprocessen blev det ændret til at være en sangsekvens.

Indspilning 

Nummeret blev indspillet den 17. oktober 1963 og blev produceret af George Martin. For første gang blev der brugt en fire-spors båndoptager, hvilket gav en del nye muligheder, og der blev lavet 17 optagelser af sangen. A-siden I Want to Hold Your Hand, en version af You Really Got a Hold on Me og gruppens første fan-club-julesingle blev også indspillet den dag.

En instrumental version af "This Boy", orkestreret af George Martin, blev brugt som underlægningsmusik til en scene med Ringo Starr i filmen A Hard Day's Night, hvor han går rundt alene i London og bl.a. fotograferer. Denne udgave blev kaldt "Ringo's Theme (This Boy)" og blev udgivet som single den 7. august 1964 med And I Love Her på A-siden, men den lykkedes ikke med at komme på hitlisten i Storbritannien. Den nåede dog nummer 53 i den amerikanske Top 100 senere samme år.

Udgivelse 

"This Boy" blev udgivet i Storbritannien den 29. november 1963 som B-side til "I Want to Hold Your Hand". Over en million forudbestillinger gjorde, at singlen røg direkte ind på hitlisterne., og inden for en uge havde den overtaget førstepladsen fra She Loves You, der nu optog andenpladsen.

"I Want to Hold Your Hand" blev udgivet som single i USA med I Saw Her Standing There på B-siden den 26. december 1963, hvilket kom til at betyde, at "This Boy" først blev udgivet i januar 1964 på Meet the Beatles!, som var Capitol Records' rekonfigurerede version af With the Beatles-albummet.

Musikere 

 John Lennon – sang, rytmeguitar
 Paul McCartney – sang, bas
 George Harrison – singleguitar, baggrundssang
 Ringo Starr – trommer

Se også 

 I Want to Hold Your Hand/This Boy

Referencer

Kilder 
 
 
 
 
 

Beatles-sange
Sange fra 1963
Krasnye djavoljata

Krasnye djavoljata (, dansk: Røde Djævle) er en sovjetisk stum eventyrfilm fra 1923 produceret af Odessa Film Studio og af instrueret af Ivan Perestiani. Filmen er baseret på Pavel Bljakhins roman af samme navn af fra 1922. Filmen er en af de mest berømte og citerede af sovjetiske eventyrfilm.

Handling 
Filmen foregår under den Den Russiske Borgerkrig og handler om tre unge mænd, der kæmper mod styrker loyale overfor den ukrainske anarkist Nestor Makhno. I filmens begyndelse angriber Makhnos styrker en landsby og massakrerer de lokale bønder og kommunister. Herefter organiserer de tre kampen mod Makhno og ender med at tage ham til fange og leverer ham til den sovjetiske hær.

Fra et historisk synspunkt har begivenhederne i filmen intet reelt grundlag. Filmen foregår på et tidspunkt, hvor Makhno var øverstbefalende for den sovjetiske revolutionære arbejder- og bondehær, og det var først i 1921, at bolsjevikkerne anså Nestor Makhnos partisanafdelinger som klassefjender. Romanen blev skrevet i denne kontekst og romanens og filmens begivenheder har ikke støtte i de faktiske begivenheder.

Modtagelse 
Filmen blev en stor publikumsucces. Pravda kaldte filmen "den bedste sovjetiske film" og Kinogazeta skrev: "Denne film er et mirakel af sovjetisk filmografi. Et mirakel, som ingen forventede. For filmen er perfekt ikke kun ud fra filmkunstens synspunkt, men også helt i overensstemmelse med den proletariske revolution.".

Successen medførte, at der blev indspillet fire efterfølgere til filmen. Efterfølgerne fik dog mindre betydning.  Filmen blev genudgivet i 1943 med stemmer lagt på den originale stumfilm og blev vist i sovjetiske biografer.

Medvirkende 
 Pavel Jesikovskij - Misja
 Sofia Josephey - Dunjasja
 Kador Ben-Salim - Tom Jackson
 Vladimir Kutjerenko - Makhno
 Konstantin Davidovskij - Budjonnyj

Referencer

Eksterne henvisninger 

 

Dramafilm fra Sovjetunionen
Sovjetiske film fra 1923
Stumfilm fra Sovjetunionen
Ivan Perestiani

Ivan Perestiani (russisk: Иван Николаевич Перестиани) (født den 13. april 1870 i Taganrog i det Russiske Kejserrige, død den 14. maj 1959 i Moskva i Sovjetunionen) var en sovjetisk filminstruktør, manuskriptforfatter og skuespiller.

Filmografi 
 Krasnye djavoljata (Красные дьяволята, 1923)

Referencer

Eksterne henvisninger 

 

Filminstruktører fra Sovjetunionen
Prizrak brodit po Evrope

Prizrak brodit po Evrope () er en sovjetisk stumfilm fra 1923 af Vladimir Gardin.

Medvirkende 
 Zoja Barantsevitj
 Oleg Frelikh
 Jevgenij Grjaznov
 Lidija Iskritskaja-Gardina som Elka
 Ivan Kapralov

Referencer

Eksterne henvisninger 

 

Sovjetiske film fra 1923
Stumfilm fra Sovjetunionen
Oktjabrinas eventyr

Oktjabrinas eventyr (, translit.: Pochozjdenija Oktjabriny) er en sovjetisk stumfilm fra 1924 instrueret af Grigorij Kozintsev og Leonid Trauberg.

Medvirkende 
 Zinaida Tarakhovskaja - Oktjabrina
 Jevgenij Kumejko - Nepman
 Sergej Martinson
 Antonio Tserep

Referencer

Eksterne henvisninger 

 

Sovjetiske film fra 1924
Stumfilm fra Sovjetunionen
Komediefilm fra Sovjetunionen
Dvorets i krepost

Dvorets i krepost () er en sovjetisk stumfilm fra 1924 af Aleksandr Ivanovskij.

Medvirkende 
 Jevgenij Boronikhin som Mikhail Bejdeman
 Jurij Korvin-Krukovsky som Lagutin
 Jelena Khmelevskaja som Vera Lagutina
 Marija Jurjeva
 Sergej Sjisjko som Sergej Netjaev

Referencer

Eksterne henvisninger 

 

Sovjetiske film fra 1924
Stumfilm fra Sovjetunionen
Biografiske film fra Sovjetunionen
Krest i Mauzer

Krest i Mauzer () er en sovjetisk stumfilm fra 1925 af Vladimir Gardin.

Medvirkende 
 Nikolaj Kutuzov som Ieronim Desnitskij
 Naum Rogozjin som Sjur
 Pjotr Starkovskij
 Vladimir Kriger
 Nina Li som Marijka

Referencer

Eksterne henvisninger 

 

Sovjetiske film fra 1925
Stumfilm fra Sovjetunionen
Misjka mod Judenitj

Misjka mod Judenitj (, translit.: Misjki protiv Judenitja) er en sovjetisk stumfilm fra 1925 instrueret af Grigorij Kozintsev og Leonid Trauberg. Filmen er formodet bortkommet.

Handling 
Filmen er en komedie, der handler om drengen Misjka, der endte i general Nikolaj Judenitjs hovedkvarter under den russiske borgerkrig.

Medvirkende 
 Aleksandr Zavjalov som Misjka
 Polina Pona
 Sergej Gerasimov
 Andrej Kostritjkin
 Jevgenij Kumejko som Judenitj

Referencer

Eksterne henvisninger 
 

Sovjetiske film fra 1925
Stumfilm fra Sovjetunionen
Komediefilm fra Sovjetunionen
Kamaldeen Sulemana

Kamaldeen Sulemana (født 15. februar 2002), ofte kendt som bare Kamaldeen, er en ghanesisk professionel fodboldspiller, som spiller for EFL Championship-klubben Southampton og Ghanas landshold.

Klubkarriere

FC Nordsjælland 
Kamaldeen kom igennem Right to Dream-akademiet, før han i januar 2020 rykkede til FC Nordsjælland, som er en af akademiets samarbejdsklubber. Han gjorde sin Superliga debut den 22. februar.

Kamaldeen overtog i august 2020 nummer 10 efter Mohammed Kudus havde rykket til Ajax. Han havde i 2020-21 sæsonen stor succes i ligaen, og han blev inkluderet på UEFAs liste over 50 unge spillere man burde holde øje med i 2021.

Stade Rennais 
Kamaldeen skiftede i juli 2021 til franske Stade Rennais. Med en pris på 150 millioner kroner, slog FCN rekorden for det dyreste spillersalg i Danmarkshistorien.

Southampton 
Kamaldeen skiftede i februar 2023 til Southampton i en aftale som gjorde ham til klubbens dyreste transfer på tidspunktet.

Landsholdskarriere 
Kamaldeen fik sin landsholdsdebut med Ghana den 9. oktober 2020. Han var del af Ghanas trupper til Africa Cup of Nations 2021 og VM i 2022.

Referencer

Eksterne henvisninger 

Fodboldspillere fra Ghana
Fodboldlandsholdsspillere fra Ghana
Fodboldspillere fra Right to Dream Academy
Fodboldspillere fra FC Nordsjælland
Fodboldspillere fra Stade Rennais FC
Fodboldspillere fra Southampton F.C.
Deltagere ved Africa Cup of Nations 2021
Deltagere ved verdensmesterskabet i fodbold 2022
Jérémy Doku

Jérémy Doku (født 27. maj 2002) er en belgisk professionel fodboldspiller, som spiller for Premier League-klubben Manchester City og Belgiens landshold.

Klubkarriere

Anderlecht 
Doku begyndte sin karriere hos Anderlecht, hvor han gjorde sin debut for førsteholdet den 25. november 2018 i en alder af 16 år.

Stade Rennais 
Doku skiftede i oktober 2020 til Stade Rennais. Med en pris på 26 millioner euro plus eventuelle bonuser, blev Doku på tidspunktet klubbens dyreste indkøb nogensinde.

Manchester City 
Doku skiftede i august 2023 til Manchester City.

Landsholdskarriere 
Doku er født i Belgien til forældre fra Ghana, og kunne dermed spille for begge lande. Der var seriøs interesse fra Ghanas landshold om at overbevise Doku til at skifte til dem, men han besluttede sig for at repræsentere Belgien.

Ungdomslandshold 
Doku har repræsenteret Belgien på flere ungdomsniveauer.

Seniorlandshold 
Doku debuterede for Belgiens landshold den 5. september 2020. Han var del af Belgiens trup til EM 2020 og VM 2022.

Referencer

Eksterne henvisninger 

Personer fra Antwerpen
Fodboldspillere fra Belgien
Fodboldlandsholdsspillere fra Belgien
Fodboldspillere fra RSC Anderlecht
Fodboldspillere fra Stade Rennais FC
Fodboldspillere fra Manchester City F.C.
Deltagere ved verdensmesterskabet i fodbold 2022
Deltagere ved det europæiske mesterskab i fodbold 2020
Dekabristy

Dekabristy () er en sovjetisk stumfilm fra 1926 af Aleksandr Ivanovskij.

Medvirkende 
 Vladimir Maksimov som Aleksandr I
 Jevgenij Boronikhin som Nikolaj I
 Varvara Annenkova som Polina Gebl-Annenkova
 Boris Tamarin som Ivan Aleksandrovitj Annenkov
 Tamara Godlevskaja som Jekaterina Ivanovna Trubetskaja

Referencer

Eksterne henvisninger 

 

Sovjetiske film fra 1926
Stumfilm fra Sovjetunionen
Dramafilm fra Sovjetunionen